EkBass/fiwiki-20250220-pages-articles huggingface dataset:
The Hills

The Hills on yhdysvaltalainen televisiosarja, joka käsittelee kalifornialaisten nuorten elämää. Sarjaa tehtiin kuusi tuotantokautta vuosina 2006–2010, sekä vuonna 2016 yhden jakson mittainen "The Hills: That Was Then, This Is Now" -spesiaali. Sarja on jatkoa Laguna Beach: The Real Orange Countylle. The Hills on myös saanut kaksi omaa jatkosarjaa: The City ja Audrina. == Päähenkilöt == Näyttelijä Tiedot Tuotantokaudet Tuotantokaudet Tuotantokaudet Tuotantokaudet Tuotantokaudet Tuotantokaudet Näyttelijä Tiedot 1 2 3 4 5 6 Spesiaali Lauren Tell Heidi Pratt Audrina Patridge Whitney Port Lo Bosworth Brody Jenner Spencer Pratt Stephanie Pratt Justin Brescia Holly Wilson Kristin Cutler Stacie Hall Musta = vakituinen Harmaa = vieraileva Valkoinen = ei esiinny == Sivuhenkilöt == Näyttelijä Tiedot Tuotantokaudet Tuotantokaudet Tuotantokaudet Tuotantokaudet Tuotantokaudet Tuotantokaudet Näyttelijä Tiedot 1 2 3 4 5 6 Spesiaali Brent Bolthouse Heidin pomo Lisa Love Laurenin ja Whitneyn pomo Jason Wahler Laurenin ex, Laurenin poikaystävä (1 kausi), Laurenin ex (3 kausi) Jordan Eubanks Heidin poikaystävä Brian Drolet Jordanin kämppis Chiara Kramer Audrinan työkaveri Jen Buney Laurenin ystävä (2 kausi), heidin ystävä (3 kausi) Elodie Otto Heidin työkaveri Emily Weiss Harjoittelija New Yorkista Frankie Delagado Brodyn ystävä, Laurenin ystävä Stephen Colletti Laurenin ystävä Kelly Cutrone People’s Revolutionin omistaja Kimberly Brandon Heidin työkaveri Doug Reinhardt Laurenin ystävä) Charlie Smith Spencerin ystävä Jayde Nicole Brodyn tyttöystävä, Brodyn ex Ryan Cabrera Audrinan poikaystävä McKaela Line Lon ystävä Allie Lutz McKaelan ystävä Max Ritz Stephanien deitti Kim Kardashian West Heidin ystävä William Tell Laurenin aviomies Musta = vakituinen Harmaa = vieraileva Valkoinen = ei esiinny == Aiheesta muualla == * http://www.mtv.com/ontv/dyn/the_hills/series.jhtml Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat
Rinna

Rinna on naisen etunimi. Tammikuuhun 2024 mennessä Rinna-nimisiä henkilöitä oli Suomen väestötietojärjestelmään merkitty noin 140. Rinna on myös sukunimi. ==Tunnettuja Rinnoja== * Rinna Ikola-Norrbacka (s. 1973), Asikkalan kunnanjohtaja * Rinna Paatso (s. 1969), näyttelijä ja radiojuontaja ==Lähteet== Luokka:Etunimet
Pariisi–Roubaix 2009

Pariisi–Roubaix 2009 oli järjestyksessään 107. maantiepyöräilyn Pariisi–Roubaix-kilpailu. Se käytiin 259 kilometrin reitillä Compiègne–Roubaix 12. huhtikuuta 2009. Kilpailureitillä oli 27 mukulakiviosuutta, yhteispituudeltaan 52,9 kilometriä. Kilpailun kärkeen muodostui noin 50 kilometriä ennen maalia kuuden ajajan ryhmä: Tom Boonen, Juan Antonio Flecha, Leif Hoste, Thor Hushovd, Filippo Pozzato ja Johan Van Summeren. 25 kilometriä ennen maalia Boonen kärsi rengasrikon. Kymmenen kilometriä myöhemmin, Carrefour de l'Arbren mukulakiviosuudella, Flecha kaatui vieden Hosten ja Van Summerenin mukanaan. Hetkeä myöhemmin myös Hushovd kaatui ja Boonen pääsi karkuun. Pozzato ajoi häntä takaa kymmenen sekunnin päässä. Boonen pysyi kärjessä maaliin saakka voittaen Pariisi–Roubaix'n kolmannen kerran. Pozzato oli toinen ja Hushovd kolmas. Kilpailussa tapahtui myös onnettomuus, kun järjestäjien moottoripyörä ajautui katsojien päälle noin 60 kilometriä ennen maalia. Tilanteessa loukkaantui kymmenen katsojaa, joista kolme vakavasti.Ten injured in motorbike crash Eurosport.yahoo.com 12. huhtikuuta 2009 == Tulokset == Ajaja Joukkue Aika 1 Tom Boonen Quick·Step - Innergetic 6.15.54 2 Filippo Pozzato Katjuša + 47 3 Thor Hushovd Cervélo TestTeam + 1.17 4 Leif Hoste Silence-Lotto s.a. 5 Johan Van Summeren Silence-Lotto + 1.22 6 Juan Antonio Flecha Rabobank + 2.14 7 Heinrich Haussler Cervélo TestTeam + 3.13 8 Sylvain Chavanel Quick·Step - Innergetic + 3.15 9 Manuel Quinziato Liquigas + 5.00 10 Matti Breschel Team Saxo Bank + 5.29 == Mukulakiviosuudet == Sektori Ajetut kilometrit Paikka Pituus 27 98 Troisvilles–Inchy 2,2 26 104,5 Viesly–Quiévy 1,8 25 107 Quiévy–Saint-Python 3,7 24 112 Saint-Python 1,5 23 119,5 Vertain–Saint-Martin-sur-Écaillon 2,3 22 126,5 Capelle-sur-Écaillon–Le-Bruat 1,7 21 138,5 Verchain-Maugré–Quérénaing 1,6 20 141,5 Quérénaing–Maing 2,5 19 144,5 Maing–Monchaux-sur-Écaillon 1,6 18 156 Haveluy–Wallers 2,5 17 164 Trouée d'Arenberg 2,4 16 176,5 Hornaing–Wandignies-Hamage 3,7 15 184 Warlaing–Brillon 2,4 14 187,5 Tilloy–Sars-et-Rosières 2,4 13 194 Beuvry-la-Forêt–Orchies 1,4 12 199 Orchies 1,7 11 205 Auchy-lez-Orchies–Bersée 2,6 10 210,5 Mons-en-Pévèle 3 9 216,5 Mérignies–Pont-à-Marcq 0,7 8 219,5 Pont-Thibaut–Ennevelin 1,4 7 225,5 Templeuve–L'Épinette 0,2 7 226 Templeuve–Moulin-de-Vertain 0,5 6 232,5 Cysoing–Bourghelles 1,3 6 235 Bourghelles–Wannehain 1,1 5 239,5 Camphin-en- Pévèle 1,8 4 242 Carrefour de l'Arbre 2,1 3 244,5 Gruson 1,1 2 251 Willems–Hem 1,4 1 257,5 Roubaix 0,3 == Lähteet == *Paris-Roubaix Kilpailun kulku Eurosport.yahoo.com-sivustolta *Mukulakiviosuudet kisan viralliselta sivustolta === Viitteet === == Aiheesta muualla == *Virallinen sivusto Luokka:Pariisi–Roubaix Luokka:Pyöräilykausi 2009
Latvia kesäolympialaisissa 1936

Latvia osallistui Berliinin kesäolympialaisiin 1936 24 miesurheilijan voimin. Maa saavutti näissä olympialaisissa kaksi mitalia: miehissä Edvins Bietags voitti hopeaa kreikkalais-roomalaisessa painissa ja Adalberts Bubenko pronssia 50 kilometrin kävelyssä. Kisojen mitalitilastossa Latvia sijoittui 24. sijalle. Seuraaviin kesäolympialaisiin Latvia osallistui itsenäisenä valtiona vasta vuonna 1992, kun Neuvostoliitto miehitti maan toisessa maailmansodassa. Tänä ajanjaksona latvialaiset osallistuivat olympialaisiin Neuvostoliiton joukkueessa. ==Mitalistit== === Hopeaa=== *Edvins Bietags — Kreikkalais- roomalainen paini, sarja 87,0 kg === Pronssia=== *Adalberts Bubenko — Yleisurheilu, miesten 50 km kävely ==Joukkue== Urheilumuoto Urheilija Laji Sijoitus Yleisurheilu Arthur Motmillers maraton 28. Voldemars Vitols 3000 m estejuoksu 7. Adalberts Bubenko 50 km kävely Pronssia Jānis Daliņš 50 km kävely karsiutui Arnold Kruhklins 50 km kävely karsiutui Otto Jurgis keihäänheitto karsiutui finaalin viimeisiltä kierroksilta Janis Dimsa kymmenottelu karsiutui neljännen lajin jälkeen Paini (Kreikkalais-roomalainen) Kundsinsch 61 kg karsiutui toisen kierroksen jälkeen Edvins Bietags 87 kg Hopeaa Swejnieks yli 87 kg karsiutui ensimmäisellä kierroksella Ammunta Haralds Marve 50 m pistooli 8. Kārlis Kļava 50 m pistooli 23. Rūdolfs Baumanis 50 m vapaapienoiskivääri, makuu 32. Pyöräily Immermanis 100 km maantiepyöräily aikaa ei kirjattu ylös Jurjevs 100 km maantiepyöräily aikaa ei kirjattu ylös Masurs 100 km maantiepyöräily aikaa ei kirjattu ylös Vitols 100 km maantiepyöräily aikaa ei kirjattu ylös ==Lähteet== *Kesäolympialaisten 1936 virallinen raportti *Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Annely Peebo

Annely Peebo (16. marraskuuta 1971 Võhma) on virolainen oopperalaulaja. Hänen äänialansa on mezzosopraano. Peebo on opiskellut sekä Viljandissa ja Tallinnassa että Itävallassa.Annely Peebo Arias Hän juonsi vuoden 2002 Eurovision laulukilpailut yhdessä Marko Matveren kanssa.Marko Matvere and Anneli Peebo will host ESC2002 ESC Today == Lähteet == == Aiheesta muualla == * Annely Peebon bio IMDb:n sivulla Luokka:Virolaiset oopperalaulajat Luokka:Mezzosopraanot Luokka:Vuonna 1971 syntyneet Luokka:Elävät henkilöt
Batyrevon piiri

thumb|200px|Batyrevon piiri Tšuvassian kartalla. Batyrevon piiri (, tšuvassiksi Патăръел районě, Patărjel raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 944 neliökilometriä ja asukkaita on 39 800 henkeä (vuonna 2007). Piiri sijaitsee Tšuvassian kaakkoisosassa. Lännessä se rajoittuu Jaltšikin piiriin, pohjoisessa Komsomolskojen ja Ibresin piireihin, lännessä Alatyrin piiriin, etelässä Šemuršan piiriin ja kaakossa Tatarstanin tasavallan Buinskin piiriin. Hallinnollinen keskus on Batyrevon kylä. Piiriin kuuluu 19 maalaiskuntaa. Seutu kuuluu Tšuvassian tasankoon. Tärkein joki on Svijagan sivujoki Bula. Pinta-alasta 44 % on maatalousmaata ja 34 % metsää. Piirin kautta kulkee Tšeboksaryn ja Uljanovskin välinen A151-maantie. Matkaa piirikeskuksesta tasavallan pääkaupunkiin on 138 kilometriä. Väestöstä 72,7 % on tšuvasseja, 25,4 % tataareja, loput 1,9 % venäläisiä, mordvalaisia, ukrainalaisia ym. Tärkein elinkeino on maatalous. Piirin alueella toimii 37 maatalousyritystä ja 174 yksityistilaa. Ne viljelevät viljaa, perunaa, vihanneksia, sipulia, humalaa ym. Karjatalous tuottaa maitoa ja lihaa. Teollisuutta edustavat Batyrevon meijeri, leipomotuotteita ja vaatteita valmistava OOO Sojuz, kirjapaino, pari pientä sahaa jne. Piirissa toimii useita kansanperinneryhmiä, museoita, tataarinkielinen kansanteatteri ym. Piirilehtenä ilmestyy tšuvassin- ja tataarinkielinen Avangard. ==Aiheesta muualla== * Batyrevon piiri Tšuvassian tasavallan sivustolla Luokka:Tšuvassian piirit
Richard Williamson

Richard Nelson Williamson (8. maaliskuuta 1940 – 29. tammikuuta 2025) oli brittiläinen piispa, joka kuului vanhoilliseen Pius X:n veljeskuntaan. Hänet julistettiin pannaan ekskommunikoidun arkkipiispan Marcel Lefebvren vihittyä hänet ja kolme muuta pappia piispoiksi vuonna 1988. Paavi Benedictus XVI kumosi pannan tammikuussa 2009, mutta hänet erotettiin pian uudestaan katolisen kirkon yhteydestä (latae sententiae), kun hän vuonna 2015 vihki Jean-Michel Fauren piispaksi ilman paavin hyväksyntää. Williamson syntyi anglikaaniseen perheeseen ja opiskeli kirjallisuutta Cambridgen yliopistossa. Hän kääntyi katoliseksi vuonna 1971. Vuonna 1972 hän alkoi opiskella Lefebvren pappiseminaarissa Ecônessa, Sveitsissä ja vuonna 1976 hänet vihittiin papiksi. == Salaliittoteoriat == Williamson väitti 21. tammikuuta 2009 ruotsalaisen Uppdrag granskning -ohjelman haastattelussa historiallisten todisteiden olevan holokaustia vastaan ja ettei kaasukammioita ollut. Sen sijaan Williamson uskoi noin 200 000–300 000 juutalaisen kuolleen natsien keskitysleireillä. Paavi Benedictus XVI:n päätös poistaa Williamsonin panna sai vastustusta muun muassa Saksassa ja Italiassa. Williamson, joka asui Argentiinassa, sai maan hallitukselta kymmenen päivää aikaa poistua maasta kommenttiensa takia. Helmikuussa 2009 hän pyysi kommenttejaan anteeksi, mutta Vatikaani ilmoitti ettei hyväksy anteeksipyyntöä, koska Williamsonin muotoilu ei ollut riittävä. Huhtikuussa 2010 hänet tuomittiin Saksassa 10 000 euron sakkoihin kommenttiensa takia. Williamson piti John F. Kennedyn murhaa ja World Trade Centerien tuhoamista salaliittoina. Hänen mukaansa syyskuun 11. päivän iskut eivät olleet ulkomaisia terrori-iskuja, vaan Yhdysvaltojen hallituksen tekemä sisäpiirin teko. Hän on myös sanonut, että Lontoon pommi-iskut 7. heinäkuuta 2005 olivat "sisäpiirin työtä" ja levitti huhuja ydinaseiden todennäköisestä käytöstä Lontoon olympialaisten aikana 2012. == Lähteet == Luokka:Brittiläiset piispat Luokka:Holokaustin kieltäjät Luokka:Vuonna 1940 syntyneet Luokka:Vuonna 2025 kuolleet Luokka:Salaliittoteoreetikot
Afganistan kesäolympialaisissa 1936

Afganistan osallistui olympialaisiin ensimmäistä kertaa Berliinin kesäolympialaisissa 1936 15 urheilijan vahvuisella joukkueella. Olympialaisissa Afganistanin joukkue kilpaili 14 urheilijan voimin yleisurheilussa sekä maahockeyssä. Mitaleille asti maan edustajat eivät kuitenkaan yltäneet. ==Joukkue== === Yleisurheilu=== * Elif Khan ei kilpaillut * Mohamed Mohamed Khan *: Miehet, 100 m → 3. alkuerän kuudes (ja viimeinen), karsiutui *: Miehet, pituushyppy → karsiutui loppukilpailusta, karsintaraja 715 cm * Abdul Rahim *: Miehet, kuulantyöntö → karsiutui loppukilpailusta, karsintaraja 14,50 m === Maahockey=== Alkulohkon toinen, karsiutui. *Afganistanin maahockeyjoukkue koostui 18 pelaajasta, joista vain 12 mainitaan nimeltä olympialaisten virallisessa raportissa. Nämä 12 pelaajaa pelasivat olympialaisissa vähintään yhden ottelun: *: Jammal-ud-Din Affendi *: S. Mohammad Asif *: Sayed Ali Atta *: Sayed Mohammad Ayub *: Sayed Ali Baba *: Mian Faruk Shah *: Fazal Hussain *: Saadat Shazada Malook *: Sultan Mohammad Shazada *: Shujadin Shuja Shazada *: Sardar Abdul Wahid *: Shah Zahir Afganistanin joukkue sijoittui alkulohkossaan toiseksi, mikä ei tosin riittänyt jatkoon. Joukkue hävisi Saksalle 1-4 ja pelasi tasan 6-6 Tanskan kanssa. Lopullisissa tuloksissa Afganistan jäi sijojen 1-4 ulkopuolelle, joten joukkue ei saanut varsinaista sijoitusta. ==Lähteet== *Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Mustaturpiaalit

Mustaturpiaalit (Curaeus) on turpiaalien heimoon kuuluva varpuslintusuku. Mustaturpiaalien sukuun kuuluu BirdLifen mukaan kaksi lajia. == Mustaturpiaaleihin kuuluvia lajeja == * Mustaturpiaali (Curaeus curaeus) * Pikkumustaturpiaali (Curaeus forbesi) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Curaeus (englanniksi) Luokka:Turpiaalit
Vaasan Sport kaudella 2009–2010

Kausi 2009-2010 on Vaasan Sportin 47. kausi liiton sarjassa sekä 29. I-divisioonassa. == Pelaajasiirrot == Siirtyi pois joukkueesta Siirtyi joukkueeseen Päivämäärä Pelaaja Viite 20\. huhtikuuta 2009 Rauman Lukko * * * Samuli Kivimäki http://www.mtv3.fi/urheilu/jaakiekko/uutiset.shtml/arkistot/jaakiekko/2009/04/862420 23\. huhtikuuta 2009 KooKoo * * * Lou Dickenson http://www.vaasansport.fi/fin/Uutiset/Ajankohtaista/Tamminen_jatkaa_Sportissa,_Dickenson_uutena_pelaajana.28.n507.html 30\. huhtikuuta 2009 Jukurit * * * Oskari Hakomäki Henry Hietaharju http://jatkoaika.com/mestis.php?joukkue=Jukurit&sivu;=uutise&id;=9536 15\. toukokuuta 2009 Örebro HK * * * Teemu Kuusisto http://kiekko.pohjalainen.fi/?page=news&depa;=mestis&Id;=419972 12\. kesäkuuta 2009 Jukurit * * * Markus Talas FPS * * * Jarno Kantelus 26\. kesäkuuta 2009 Hokki * * * Jani Kiviniemi 28\. heinäkuuta 2009 Idaho Steelheads * * * Bryan McGregor Cedar Rapids Roughriders * * * Robin Bergman == Lähteet == Luokka:Vaasan Sportin kaudet
Palojärvi (Vihti)

Palojärvi (myös Palajärvi) on kylä ja entinen taajama Vihdin kunnassa. Taajama sijaitsee lähellä Kirkkonummen Veikkolan taajamaa samannimisen järven kohdalla lähellä paikkaa, jossa valtatie 2 erkanee valtatiestä 1. Moottoritieltä ei ole liittymää Palojärvelle, vaan sinne ajettaessa on käytettävä "vanhaa ykköstietä" (seututie 110). ==Lähteet== Luokka:Vihdin kylät Luokka:Uudenmaan maakunnan entiset taajamat
Vurnaryn piiri

thumb|200px|Vurnaryn piiri Tšuvassian kartalla. Vurnaryn piiri (, tšuvassiksi Вăрнар районě, Vărnar raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 013 neliökilometriä ja asukkaita on 39 900 henkeä (vuonna 2007). Piiri sijaitsee Tšuvassian keskiosassa. Pohjoisessa se rajoittu Alikovon ja Krasnoarmeiskojen piireihin, idässä Kanašin piiriin, etelässä Ibresin piiriin ja lännessä Šumerljan piiriin. Hallinnollinen keskus on Vurnaryn taajama. Sen lisäksi piiriin kuuluu 18 maalaiskuntaa. Seutu kuuluu Tšuvassian tasankoon. Joet ovat pieniä. Koillisessa virtaa Bolšoi Tsivil ja kaakossa Malyi Tsivil. Pinta- alasta suurin osa on maatalousmaata. Piirin kautta kulkee Moskovan ja Kazanin välinen rautatie. Vurnarysta on maantieyhteys Tšeboksaryyn, jonne on matkaa 110 kilometriä. Väestöstä 91 % on tšuvasseja. Teollisuus on keskittynyt Vurnaryn taajamaan. Tärkeimmät yritykset ovat kemian tehdas, lihanjalostamo ja meijeri. Maatalous on keskittynyt viljan, perunan ja vihannesten viljelyyn, maidon ja lihan tuotantoon, hevosten kasvatukseen ja mehiläistenhoitoon. Piirilehtenä ilmestyy tšuvassinkielinen Çĕnterü çulĕ. ==Aiheesta muualla== * Vurnaryn piiri Tšuvassian tasavallan sivustolla Luokka:Tšuvassian piirit
Fifth Avenue

Fifth Avenue (suomeksi joskus Viides avenue) on kauppakatu Manhattanin saarella New Yorkissa. Fifth Avenueta on useissa eri vertailuissa pidetty yhtenä maailman kalleimmista kauppakaduistahttp://www.huffingtonpost.com/2010/09/21/the-worlds-most- expensive_1_n_733301.htmlhttp://www.nytimes.com/1997/04/29/nyregion/survey- reaffirms-5th-ave-at-top-of-the-retail-rent-heap.html. Kadulla on muun muassa Bergdorf Goodmanin tavaratalo, Louis Vuitton-, Gucci- ja Tiffany & Co.-liikkeet. Fifth Avenue ulottuu Greenwich Villagesta Harlemiin ja kulkee myös Central Parkin itäreunaa pitkin. Se on myös vedenjakajana katuosoitteiden numeroinnissa. Liikenteellisesti Fifth Avenue on harvoja katuja Manhattanilla jota raitiovaunut eivät historiallisesti kulkeneet, vaan sitä liikennöivät hevosvaunut. Tiedosto:5th Avenue.jpg|Fifth Avenue vuonna 1878 == Lähteet == Luokka:Manhattanin kadut
Rhys Ifans

Rhys Ifans (s. 22. heinäkuuta 1967 Pembrokeshire, Wales, Iso-Britannia) on walesilainen näyttelijä. Hän sai Bafta-ehdokkuuden roolistaan vuoden 1999 elokuvassa Notting Hill, jossa hän esitti taiteilijanelämästä haaveilevaa Spikea. Ifans näytteli Luna Lovekivan isää, Ksenofilius Lovekivaa, elokuvassa Harry Potter ja kuoleman varjelukset, osa 1. Hän on näytellyt Little Nicky -elokuvassa Adriania, yhtä Saatanan kolmesta pojasta. Lisäksi hän on esiintynyt muun muassa elokuvissa Merirosvoradio ja Serena. Ifans näytteli Holmes NYC -televisiosarjan toisella tuotantokaudella Sherlock Holmesin veljeä Mycroft Holmesia. Vuosina 2016–2019 hän esiintyi Hector DeJean'na vakoilusarjassa Berlin Station. Vuonna 2021 hän esiintyi elokuvassa The King’s Man Grigori Rasputinin roolissa. House of the Dragon -sarjassa (2022) Ifans esittää Otto Hightoweria, Kuninkaan Kouraa. == Lähteet == == Aiheesta muualla == * Luokka:Walesilaiset näyttelijät Luokka:Vuonna 1968 syntyneet Luokka:Elävät henkilöt
James Branch Cabell

James Branch Cabell (1879 Richmond, Virginia, Yhdysvallat – 1958 Richmond, Virginia, Yhdysvallat) oli yhdysvaltalainen kirjailija ja toimittaja, muun muassa New York Heraldissa. Cabell oli satiirikko ja fantasiakirjailija. Cabellin kuuluisia teoksia oli vuonna 1919 julkaistu Jurgen, jonka sensurointiyritykset nostivat hänet mainettaan. Se sisältyy sarjaan, jossa hän loi myyttisen ranskalaisen maakunnan Poictesmen. Sen kuvitteellista historiaa vuosilta 1223-1750 hän kirjoitti parissakymmenessä romaanissa, joissa hän rivien välissä arvosteli Yhdysvaltojen oloja, esimerkiksi todellisuuden ja unelmien välistä ristiriitaa. Hän kirjoitti muitakin romaaneja ja omaelääkerrallisen esseekokoelman Please (1952). ==Lähteet== Luokka:Yhdysvaltalaiset kirjailijat Luokka:Vuonna 1879 syntyneet Luokka:Vuonna 1958 kuolleet
Jurgen

Jurgen, A Comedy of Justice on yhdysvaltalaisen James Branch Cabellin kuuluisin romaani. Vuonna 1919 julkaistu teos on allegorinen ja satiirinen fantasia, jossa päähenkilö kulkee vahvasti myyttisessä ympäristössä kentauri Nessukselta saamansa paidan kuljettamana. Teosta ei ole suomennettu. Kirja yritettiin sensuroida kuuluisassa lakijutussa, mutta koska väitetyt epäsiveelliset kohdat olivat niin viitteellisiä ja allegorisesti häivennettyjä, että hyvin harva niitä olisi havainnut, ja niillekin oli myös täysin viaton tulkintamahdollisuus, sai kirja vapauttavan tuomion. == Aiheesta muualla == * Jurgen kokotekstinä Gutenberg-projektissa Luokka:Yhdysvaltalaiset fantasiaromaanit Luokka:Sensuuri Yhdysvalloissa
Krasimir Avramov

Krasimir Avramov ( s. 5. marraskuuta 1972 Sliven) on bulgarialainen laulaja ja lauluntekijä. Hän edusti Bulgariaa Eurovision laulukilpailussa 2009 kappaleella Illusion, joka jäi ensimmäisessä semifinaalissa 16:nneksi eikä selviytynyt finaaliin. Avramov asuu tällä hetkellä Yhdysvalloissa, jonne hän muutti vuonna 1998. ==Lähteet== ==Aiheesta muualla== *Krasimir Avramovin virallinen sivusto Luokka:Bulgarialaiset laulajat Luokka:Bulgarian euroviisuedustajat Luokka:Vuoden 2009 euroviisuedustajat Luokka:Vuonna 1972 syntyneet Luokka:Elävät henkilöt
Yves Rocher

Yves Rocher on kasvipohjaiseen kosmetiikkaan erikoistunut yritys, jonka perusti luonnonkasvien tutkija Yves Rocher (7. huhtikuuta 1930 La Gacilly, Ranska - 26\. joulukuuta 2009 Pariisi, RanskaYves Rocher on kuollut ). Yrityksen historian katsotaan alkaneeksi vuonna 1956, jolloin Rocher alkoi markkinoida itse kehittelemäänsä kasvipohjaisista ainesosista valmistettua peräpukamavoidettahttp://www.fundinguniverse.com/company- histories/Laboratoires-de-Biologie-Veacute;geacute;tale-Yves-Rocher-Company- History.html. Tuote myi yllättävän hyvin, ja Rocher päätti laajentaa toimintaansa myös kosmetiikan puolelle. Yritykseksi Yves Rocher rekisteröitiin vuonna 1959http://www.franchisekey.com/int/franchise-news/Yves-Rocher-an- ultra-international-franchise!.htm. Yves Rocher oli maailman ensimmäinen kasvipohjaiseen kosmetiikkaan erikoistunut yritys, ja vuonna 2007 se toimi viidellä mantereella ja 88 maassahttps://web.archive.org/web/20060217194135/http://www.peuples- solidaires.org/article_pdf.php3?id_article=667. == Yves Rocher Suomessa == Yves Rocher tuli Suomeen 1977 ja oli vähittäiskauppaa kartoittavan Heikki Peltolan mukaan ilmeisesti ensimmäinen ulkomailla kehitetty ja Suomeen tuotu liikeketju. Yves Rocher -myymälöitä oli vuoteen 2016 saakka Suomen suurimmissa kaupungeissa, mutta yritys on aina myynyt suurimman osan tuotteistaan postimyyntinä. Suomen ja Ruotsin kauppojen sekä postimyynnin palvelut on tuotettu Ruotsissa Helsingborgissa.Yves Rocher == Lähteet == == Aiheesta muualla == * Yves Rocherin muistokirjoitus Helsingin Sanomissa *Yves Rocherin suomenkieliset kotisivut Luokka:Kosmetiikka- ja kauneusalan yritykset Luokka:Ranskalaiset yritykset Luokka:Kosmetiikkamerkit
Garmin

pienoiskuva|Pääkonttori Olathessa, Kansasissa Garmin on Sveitsiin rekisteröity yhdysvaltalainen teknologiayhtiö, jonka Gary Burrell ja Min Kao perustivat vuonna 1989 Kansasissa, Yhdysvalloissa. Yhtiön nimi tulee perustajiensa etunimistä. Yhtiön tuotanto ja suunnittelu sijaitsevat Kansasissa ja Taiwanissa ja sillä on maailmanlaajuisesti työntekijöitä 65 eri toimipaikassa. Vuodesta 2010 lähtien yhtiö on rekisteröity Schaffhauseniin, Sveitsiin, mutta sen pääkonttori sijaitsee Kansasissa, Yhdysvalloissa. Yhtiö valmistaa satelliittipaikannuksen laitteita, jotka liittyvät autoiluun, ilmailuun, veneilyyn, ulkoiluun ja urheiluun. Garminin osake noteerataan Nasdaq-pörssissä ja se oli vuoden 2015 loppuun osa Nasdaq-100-osakeindeksiä.Annual Changes to the NASDAQ-100 Index, Nasdaq 11.12.2015. Viitattu 23.1.2016. Garmin osti vuonna 2020 suomalaiselta Firstbeatilta analytiikkaohjelmistojen lisensiointiin kuluttajaelektroniikkavalmistajille liittyvän liiketoiminnan (Firstbeat Analytics). Firstbeat Analyticsin toiminta osana Garminia jatkuu Jyväskylässä. ==Lähteet== == Aiheesta muualla == * Garminin suomenkielinen sivusto Luokka:Paikannus Luokka:Yhdysvaltalaiset pörssiyhtiöt Luokka:Yhdysvaltalaiset teollisuusyritykset
Seacon

Seaconit ovat Transformers-universumissa esiintyviä Decepticoneja eli muotoaan muuttavia robotteja. Ne muuttuvat merihirviöiksi. Hasbron luomat hahmot esiintyivät ensimmäisen kerran vuonna 1988 Transformers: Generation 1 -lelusarjassa. Seaconit kuuluvat vuonna 1988 markkinoille tulleisiin Decepticoneihin. Seaconit ovat yksi Transformerien ns. "combiner"-alaryhmistä. Näissä alaryhmissä on yleensä viisi tai kuusi jäsentä jotka voivat liittyä yhteen muodostaen jättiläisrobotin. Seaconeissa on kuusi jäsentä ja niistä muodostuu jättiläisrobotti nimeltään Piranacon. == Jäsenet == *Snap Trap: tiimin johtaja. Muodostaa Piranaconin keskivartalon. Muuttuu robotista kilpikonnamaiseksi merihirviöksi. Motto: Rikotuista Autoboteista ei tule enää koskaan ehjiä. *Tentakil: merihirviömuoto mustekalamainen hirviö, jolla on kaksi jalkaa ja kuusi lonkeroa. Motto: Syleile vihollisiasi... kunnes he tuhoutuvat. *Nautilator: rapumaiseksi hirviöksi muuttuva robotti. Ei ole kovin hyvä merenalaisissa tehtävissä, joten Seaconit yleensä yhdistyessään Piranaconiksi antavat hänen toimia Piranaconin pistoolina. Motto: Syytä jotakuta muuta ennen kuin he syyttävät sinua. *Seawing: merihirviömuoto rauskumainen olento, jolla on siipien lisäksi kaksi jalkaa. Motto: Pimeimmistä syvyyksistä löytyvät pimeimmät salaisuudet. *Overbite: merihirviömuoto haita muistuttava olento jolla on neljä jalkaa, eturaajat ovat hieman käsimäiset. Motto: On vain kahdenlaisia olioita: saalistajia ja saaliita. *Skalor: merihirviömuoto piraijamainen olento, jolla neljä jalkaa, eturaajat ovat hieman käsimäiset. Motto: Haisen, siis olen olemassa. (Parodia Rene Descartesin kuuluisasta lauseesta "Ajattelen, siis olen olemassa.") Kuka tahansa seaconeista (paitsi Snap Trap) pystyy toimimaan pistoolina, jompanakumpana kätenä tai jalkana. Yleensä aseena kuitenkin toimii Overbite tai Nautilator. == Piranacon == Jäsenten mielet sulautuvat täydellisesti yhteen toimimaan Piranaconina. (Toisin kuin esimerkiksi Menasor, jonka kaikki Stunticon-jäsenet ovat riidoissa johtajansa Motormasterin kanssa, aiheuttaen tästä tyhmän ja henkisesti epävakaan riehujan.) Piranacon on ns. "täydellinen soturi". Piranacon jahtaa saalistaan, niin kauan kunnes saalis on tuhottu tai Piranacon tuhoutuu. On huhu, että muista combinereista vain korkeintaan Predaking pystyisi kukistamaan Piranaconin. Piranacon toimii ensisijaisesti merenalaisissa tehtävissä. Piranaconista on tehty uusintapainos vuonna 2007, tosin seaconit ovat erivärisiä kuin alkuperäiset. Siinä missä alkuperäiset seaconit myytiin erikseen, uusintapainos oli myytävänä yhtenäisenä pakkauksena sisältäen kaikki seaconit ja niiden profiilikortit. Sitä oli jakelussa Transformers Collectors Clubin kautta klubin jäsenille. Uusintapainosta on kaiketi tehty vain 1000 kpl. == Aiheesta muualla == *Lisätietoa Seaconeista TFWIKI.Netissä, Transformers-aiheisesta wikiassa Luokka:Decepticonit
Pohjois-Makedonian presidentti

Pohjois-Makedonian presidentti on Pohjois-Makedonian valtionpäämies. Nykyisen Pohjois-Makedonian presidentinvirka alkoi maan itsenäisyysjulistuksen jälkeen 8. syyskuuta vuonna 1991. Presidentillä ei ole suurta toimeenpanovaltaa. Toimeenpanovallan johtaja on Pohjois-Makedonian pääministeri. Presidentin tulee olla yli 40-vuotias Pohjois-Makedonian kansalainen, joka on asunut maassa vähintään kymmenen vuotta. Pohjois-Makedonian nykyinen presidentti on Gordana Siljanovska-Davkova. == Presidentit == Presidentti Virkakausi alkoi Virkakausi päättyi 1 Kiro Gligorov 18. syyskuuta 1991 4. lokakuuta 1995 Stojan Andov (vt.) 4. lokakuuta 1995 17. marraskuuta 1995 1 Kiro Gligorov 17. marraskuuta 1995 19. marraskuuta 1999 Savo Klimovski (vt.) 19. marraskuuta 1999 15. joulukuuta 1999 2 Boris Trajkovski 15. joulukuuta 1999 26. helmikuuta 2004 (kuoli lento-onnettomuudessa) Ljupčo Jordanovski (vt.) 26. helmikuuta 2004 12. toukokuuta 2004 3 Branko Crvenkovski 12.toukokuuta 2004 12. toukokuuta 2009 4 G’orge Ivanov 12. toukokuuta 2009 12. toukokuuta 2019 5 Stevo Pendarovski 12. toukokuuta 2019 12. toukokuuta 2024 6 Gordana Siljanovska-Davkova 12. toukokuuta 2024 == Lähteet == == Aiheesta muualla == * Pohjois-Makedonian presidentin viralliset sivut *
Carl Ferdinand Cori

Carl Ferdinand Cori (5. joulukuuta 1896 Praha, Itävalta-Unkari – 20. lokakuuta 1984 Cambridge, Yhdysvallat) oli itävaltalais-yhdysvaltalainen biokemisti. Carl Ferninand Cori voitti yhdessä vaimonsa Gerty Corin ja argentiinalaisen fysiologin Bernardo Alberto Houssayn kanssa Nobelin lääketieteen palkinnon vuonna 1947 selvitettyään aivolisäkkeen etulohkon ja sen erittämän sokeritautia aiheuttavan tekijän osuutta hiilihydraattiaineenvaihdunnassa. Hänet tunnetaan myös Corin syklin löytämisestä 1929 Gerty Corin kanssa. ==Lähteet== ==Aiheesta muualla== *Carl Ferninand Corin elämäkerta Luokka:Itävaltalaiset tieteilijät Luokka:Yhdysvaltalaiset biokemistit Luokka:Lääketieteen edustajat Luokka:Nobelin fysiologian tai lääketieteen palkinnon saajat Luokka:Vuonna 1896 syntyneet Luokka:Vuonna 1984 kuolleet
Ibresin piiri

thumb|200px|Ibresin piiri Tšuvassian kartalla. Ibresin piiri (, tšuvassiksi Йĕпреç районě, Jĕpreç raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 201 neliökilometriä ja asukkaita on 28 500 henkeä (vuonna 2009). Piiri sijaitsee Tšuvassian keskiosassa. Pohjoisessa se rajoittuu Vurnaryn ja Kanašin piireihin, idässä Komsomolskojen piiriin, etelässä Batyrevon ja Alatyrin piireihin sekä lännessä Poretskojen ja Šumerljan piireihin. Hallinnollinen keskus on Ibresin taajama. Sen lisäksi piiriin kuuluu 12 maalaiskuntaa. Seutu kuuluu Tšuvassian tasankoon. Järvet ja joet ovat pieniä. Pinta-alasta 63 % on metsää. Piirin kautta kulkee Kanašin ja Saranskin välinen rautatie. Ibresistä on maantieyhteys Kanašiin ja Tšeboksaryyn. Väestöstä 83 % on tšuvasseja. Piirissä on puunjalostus-, elintarvike- ja rakennustarviketeollisuutta. Suurin osa yrityksistä on keskittynyt Ibresiin ja Buinskiin. Maatalous on erikoistunut viljan, perunan ja vihannesten viljelyy, lihan ja maidon tuotantoon sekä mehiläistenhoitoon. Piirilehtenä ilmestyy tšuvassin- ja venäjänkielinen Çenterüšĕn. ==Aiheesta muualla== * Ibresin piiri Tšuvassian tasavallan sivustolla Luokka:Tšuvassian piirit
Feigenbaumin vakiot

Feigenbaumin vakiot ovat kaksi Mitchell Feigenbaumin löytämää vakiota, jotka esiintyvät useissa paikoissa dynaamisissa systeemeissä. Ensimmäinen niistä on: :\delta = 4{,}66920160910299067185320382\ldots Ja toinen: :\alpha = 2{,}502907875095892822283902873218\ldots Näiden vakioiden on oletettu olevan transsendenttilukuja, joskaan moista ei ole todistettu. Luokka:Vakiot Luokka:Dynaamiset systeemit
Halikon vesitorni

Halikon vesitorni sijaitsee entisessä Halikon kunnassa Salossa. Vesitorni on rakennettu vuonna 1970, mutta vuosien 1993–1994 peruskorjauksessa sen kapasiteettia lisättiin huomattavasti. Tuolloin torni sai nykyisen linnamaisen ilmeensä ja siitä tuli Halikon maamerkki. Suunnilleen 20 metriä korkea ja tilavuudelta 1 640 m³ oleva torni sijaitsee Kärävuoren päällä ja hallitsee Halikon silhuettia. Vesitorni näkyy mäen päältä kauas jopa yöllä, sillä se on valaistu. Yleisö pääsee vesitornin tasanteelle kesällä viikonloppuisin. Tasanteelle on rakennettu myös pieni tähtitorni, joka on Ursaan kuuluvan salolaisen UrSalon aktiivikäytössä. Alkuperäinen vuonna 1970 rakennettu torni oli puiden kätkössä. Se oli rakennettu suoraan varaan, noin viisi metriä syvä betonisäiliö oli verhoiltu punatiilellä. Tornin vesipaine ei riittänyt enää 1990-luvullaja tornia korotettiin tekemällä uusi betoninen säiliö vanhan sisään. Vedenpinta tornissa on nyt yhdeksän metriä korkeammalla kuin aiemmin. Osa tornin tiiliverhouksesta on alkuperäistä, uusi tiiliverhous yläreunan sakaroineen näkyy vanhalle valtatie 1:lle eli nykyiselle seututie 110:lle asti. == Lähteet == == Aiheesta muualla == Luokka:Halikko Luokka:Salon rakennukset ja rakennelmat Luokka:Suomen vesitornit
Langustit

Langustit (Achelata) on kymmenjalkaisiin kuuluva äyriäisten osalahko. Se jaetaan kahteen tai kolmeen elossa olevaan heimoon (Synaxiidae-heimoa pidetään nykyään yleensä osana Palinuridae-heimoa). Lisäksi siihen kuuluu sukupuuttoon kuolleet heimot Cancrinidae ja Tricarinidae, joissa kummassakin on yksi suku. Langustit on perinteisesti luokiteltu Palinura-osalahkoon, johon kuului myös Polychelidae-heimo fossiilisine sukulaisineen. Ryhmä oli kuitenkin parafyleettinen, ja on sittemmin jaettu osalahkoiksi Achelata ja Polychelida. Langustit ovat suurikokoisia, pitkänomaisia äyriäisiä, joilla on yleensä litteähkö selkäkilpi ja olematon tai korkeintaan hyvin pieni otsapiikki. Tuntosarvet ovat tanakat. Etumaiset raajat ovat saksettomat, mutta takimmaisessa viidennessä parissa on joskus pienet sakset. Takaruumis on vahva ja sen pyrstöviuhka on suuri. Langustit ovat yleensä yöaktiivisia pohjaeläimiä ja päivisin piilottelevat onkaloissa ja halkeamissa. Ne syövät raatoja ja selkärangattomia eläimiä. Langusteja elää kaikissa suolaisissa merissä. Polychelidae-heimon lajit ovat syvän meren äyriäisiä joita tavataan 4 500 metriin asti. Monia lajeja pyydystetään ihmisravinnoksi ja pidetään herkkuruokana. Euroopassa taloudellisesti tärkein on noin 40-senttiseksi kasvava euroopanlangusti Palinurus elephas, jonka levinneisyys ylettyy Britteinsaarten pohjoisosasta Välimeren Egeanmerelle, ja jota pyydetään etenkin Välimerestä. == Lähteet == * Palinurus elephas Common spiny lobster. sealifebase.org * An updated Classification of Recent Crustaceans === Viitteet === == Aiheesta muualla == * WoRMS: Achelata Luokka:Kymmenjalkaiset
Leysin

Leysin on kunta Vaud’n kantonissa Sveitsissä, Aiglen kaupungin koillispuolella. Leysinissä oli vuoden 2017 lopulla 4 032 vakinaista asukasta, joista 58 prosenttia oli ulkomaalaisia. Osuus on maan suurin. Leysinin kylä sijaitsee noin 1 300 metrin korkeudella merenpinnasta. Kunnan korkein vuori on Tour d'Ai (2 331 m mpy.). Leysin on suosittu hiihtourheilukeskus. Siellä on järjestetty muuan muassa lumilautailun maailmancupin osakilpailu vuonna 2008. Paikkakunta on tunnettu myös useista kansainvälisistä korkeakouluistaan. Leysiniin on TPC-yhtiön rautatieyhteys Aiglesta.TPC:n kotisivut == Lähteet == * === Viitteet === == Aiheesta muualla == Luokka:Vaud’n kunnat Luokka:Sveitsin talviurheilukeskukset
Gerty Cori

Gerty Theresa Cori, o.s. Radnitz (15. elokuuta 1896 Praha, Itävalta-Unkari (nyk. Tšekin pääkaupunki) – 26. lokakuuta 1957 St. Louis, Missouri, YhdysvallatGerty Cori, "Facts" Nobel-säätiön sivulla ) oli itävaltalais- yhdysvaltalainen lääketieteen tohtori ja biokemisti.Gerty Corin elämäkerta Nobel-säätiön sivulla Gerty Cori sai vuonna 1947 yhdessä aviomiehensä Carl Ferdinand Corin ja argentiinalaisen fysiologin Bernardo Alberto Houssayn kanssa Nobelin lääketieteen palkinnon. Corit saivat palkinnon glykogeenin aineenvaihdunnan selvittämisestä ja Houssay selvitettyään aivolisäkkeen etulohkon ja sen erittämän diabetesta aiheuttavan tekijän osuutta hiilihydraattiaineenvaihdunnassa. Hänet tunnetaan myös Corin syklin löytämisestä 1929 Carl Corin kanssa. ==Lähteet== Luokka:Lääketieteen edustajat Luokka:Itävaltalaiset tieteilijät Luokka:Yhdysvaltalaiset biokemistit Luokka:Nobelin fysiologian tai lääketieteen palkinnon saajat Luokka:Amerikanjuutalaiset Luokka:Vuonna 1896 syntyneet Luokka:Vuonna 1957 kuolleet
Re (Norja)

Re on entinen Norjan kunta Vestfoldin läänissä. Kunta rajoittui pohjoisessa Hofiin ja Holmestrandiin, idässä Horteniin, etelässä Tønsbergiin ja Stokkeen ja lännessä Andebuun ja Lardaliin. Kunnan keskustaajama oli Revetal. Vuonna 2019 kunnassa oli 9 730 asukasta. Re liitettiin Tønsbergiin vuoden 2020 alussa. == Historia == Ren kunta perustettiin 1. tammikuuta 2002 silloisten Vålen ja Ramnesin kuntien liittyessä yhteen. Uudessa kunnassa Re oli tunnetuin paikannimi ja valittiin siten uuden kunnan nimeksi. Ren taistelusta vuonna 1177 puhutaan Snorre Sturlasonin saagassa, Heimskringlassa. Taistelu tapahtui nykyisen Ramnesin kirkon ja pappilan välimaastossa. == Lähteet == ==Aiheesta muualla== Luokka:Norjan entiset kunnat Luokka:Tønsberg
Yu

Yu tarkoittaa seuraavia: * yleisurheilu, YU, yhteisnimitys juoksu- ja kävelylajeille, heitoille (kuula, kiekko, moukari, keihäs) ja hypyille (pituus, korkeus, seiväs, kolmiloikka) sekä näistä lajeista koostuville moniotteluille * , koodi käytössä vuoteen 2003 asti, jolloin se korvattiin Serbia ja Montenegron koodilla CS * * .yu, Jugoslavian sekä Serbia ja Montenegron Internet-maakoodi. == Henkilöt == Yu on seuraavien henkilöiden nimi: * Yu, Dayu, Kiinan myyttinen muinainen keisari, Xia-dynastian perustaja * Li Yu (1610–1680), kiinalainen näytelmä- ja romaanikirjailija * Loretta Yu (s. 1982), kanadalainen näyttelijä * Yū Aoi (s. 1985), japanilainen näyttelijä * Yu Darvish (s. 1986), japanilainen baseballpelaaja * Yu Hua (s. 1960), kiinalainen kirjailija * Yu Jie (s. 1973), kiinalainen kirjailija * Yu Jing (s. 1985), kiinalainen pikaluistelija * Yū Kamio (s. 1970), japanilainen näyttelijä * Yū Kanamaru (s. 1994), japanilainen moottoriurheilija * Yū Kobayashi (s. 1987), japanilainen jalkapalloilija * Yu Kuwabara (s. 1984), japanilainen säveltäjä * Yu Liang (s. 1986), kiinalainen pistooliampuja * Yu Long (s. 1964), kiinalainen kapellimestari * Yu Myung-hwan (s. 1964), eteläkorealainen poliitikko ja diplomaatti * Yū Nakasato (s. 1994), japanilainen jalkapalloilija * Yu Nan (s. 1978), kiinalainen näyttelijä * Yu Shumei (s. 1977), kiinalainen ampumahiihtäjä * Yu Song (s. 1986), kiinalainen judoka * Yu Sun-bok (s. 1980), pohjoiskorealainen pöytätennispelaaja ja maailmanmestari * Yū Suzuki (s. 1958), japanilainen videopelituottaja * Yu Wenxia (s. 1989), kiinalainen malli, Miss Maailma 2012 * Yu Yang (s. 1986), kiinalainen sulkapalloilija ja olympiavoittaja. === Kuvitteellisia henkilöitä === * Shan Yu, hunnien armeijan päällikkö animaatioelokuvassa Mulan
Amaury Leveaux

Ui vain alkuerissä Amaury Leveaux (s. 2. joulukuuta 1985 Belfort, Ranska) on ranskalainen uimari. Hän on olympiavoittaja ja MM-mitalisti. == Ura == Leveaux saavutti junioreiden EM-kilpailuissa Glasgow'ssa 2003 kultaa 4 × 100 metrin vapaauintiviestissä sekä hopeaa 100 metrin vapaa- ja perhosuinnissa ja 4 × 200 metrin vapaauintiviestissä. Hän sai Madridin EM-kilpailuissa 2004 pronssia 4 × 100 ja 4 × 200 metrin vapaauintiviesteissä. Lisäksi hän ui alkuerissä 4 × 100 metrin sekauintiviestissä, jossa Ranska sai hopeaa. Budapestin EM-kilpailuissa 2006 hän sai hopeaa 100 metrin perhosuinnissa ajalla 52,76 ja ui ankkuriosuuden Ranskan pronssijoukkueessa 4×100 metrin vapaauintiviestissä. Leveaux ui Melbournen MM-kilpailuissa 2007 alkuerissä Ranskan 4 × 100 metrin vapaauintijoukkueessa, joka sijoittui lopulta kolmanneksi. Saman vuoden Debrecenin lyhyiden ratojen EM-kilpailuissa hän sai hopeaa 4×50 metrin vapaauintiviestissä. Eindhovenin EM-kilpailuissa 2008 hän sai hopeaa 200 metrin vapaauinnissa ajalla 1.46,99. Leveaux sai Pekingin olympialaisissa 2008 hopeaa 50 metrin vapaauinnissa ajalla 21,45 ja 4 × 100 metrin vapaauintiviestissä. Rijekan lyhyiden ratojen EM-kilpailuissa 2008 hän voitti kultaa 50 ja 100 metrin vapaauinnissa, 50 metrin perhosuinnissa ja 4×50 metrin vapaauintiviestissä. Rooman MM-kilpailuissa 2009 hän sai pronssia 50 metrin vapaauinnissa ajalla 21,25. Lisäksi hän ui alkuerissä 4 × 100 metrin vapaauintiviestissä, jossa Ranska oli lopulta kolmas. Saman vuoden Istanbulin lyhyen radan EM-kilpailuissa hän voitti mestaruuden 100 metrin vapaauinnissa ajalla 45,56 ja 4 × 50 metrin vapaauintiviestissä sekä sai pronssia 4 × 50 metrin sekauinnissa. Budapestin EM-kilpailuissa 2010 hän ui alkuerissä 4 × 100 metrin vapaauintiviestissä, jossa Ranska sai hopeaa. Szczecinin lyhyen radan EM-kilpailuissa 2011 hän oli toinen 50 metrin perhosuinnissa. Leveaux kuului Debrecenin EM-kilpailuissa 2012 Ranskan kultajoukkueeseen 4 × 100 metrin vapaauintiviestissä. Lisäksi hän sai hopeaa 200 metrin vapaauinnissa. Kesäolympialaisissa 2012 Leveaux oli mukana Ranskan 4 × 100 metrin vapaauintiviestijoukkueessa, joka otti matkan olympiakultaa ajalla 3.09,93. Lisäksi hän sai hopeaa 4 × 200 metrin vapaauintiviestissä. Saman vuoden Chartres'n lyhyen radan EM-kilpailuissa hän sai kultaa 4 × 50 metrin vapaauintiviestissä. Lisäksi hän ui alkuerissä sekajoukkueiden 4 × 50 metrin vapaauintiviestissä, jonka Ranska niin ikään voitti. Leveaux'lla on hallussaan 100 metrin vapaauinnin lyhyen radan maailmanennätys 44,94. Aiemmin hänen nimissään ovat olleet 25 metrin altaan maailmanennätykset myös 50 metrin vapaauinnissa (20,48) ja 50 metrin perhosuinnissa (22,18). == Lähteet == Luokka:Ranskalaiset uimarit Luokka:Ranskalaiset olympiavoittajat Luokka:Vuonna 1985 syntyneet Luokka:Elävät henkilöt
Beeban Kidron

Beeban Kidron (s. 2. toukokuuta 1961 Iso-Britannia) on brittiläinen televisio- ja elokuvaohjaaja. Hän on ohjannut muun muassa elokuvat Anna onnelle mahdollisuus (1992), Kiitos kaikesta Wong Foo, parhain terveisin! (1995), Meren huuhtomaa (1997) ja Bridget Jones: Elämä jatkuu (2004). == Aiheesta muualla == * Luokka:Brittiläiset elokuvaohjaajat Luokka:Vuonna 1961 syntyneet Luokka:Elävät henkilöt
Kanašin piiri

thumb|200px|Kanašin piiri Tšuvassian kartalla. Kanašin piiri (, tšuvassiksi Канаш районě, Kanaš raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 981 neliökilometriä ja asukkaita on 41 700 henkeä (vuonna 2007). Piiri sijaitsee Tšuvassian keskiosassa. Pohjoisessa se rajoittuu Tsivilskin ja Krasnoarmeiskojen piireihin, idässä Urmaryn ja Jantikovon piireihin, etelässä Komsomolskojen ja Ibresin piireihin sekä lännessä Vurnaryn piiriin. Hallinnollinen keskus on Kanašin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Kanašin piiriin kuuluu 24 maalaiskuntaa. Seutu kuuluu Tšuvassian tasankoon. Joista huomattavimmat ova Malyi Tsivil, Uta ja Urjum. Pinta-alasta valtaosa on maatalousmaata. Metsät muodostavat 18 %. Kanaš on huomattava liikennesolmu, jossa risteytyvät Nižni Novgorodiin, Kazaniin, Tšeboksaryyn ja Saranskiin johtavat rautatiet. Sieltä on myös hyvät maantieyhteydet mm. Tsivilskiin, Uljanovskiin, Syzraniin, Tšeboksaryyn ja Alatyriin. Väestöstä 97 % on tšuvasseja. Kanašin kaupunki on huomattava teollisuuskeskus. Sitä ympäröivän piirin maatalous on keskittynyt viljan, perunan ja humalan viljelyyn, maidon ja lihan tuotantoon sekä siipikarjan kasvatukseen. Sespelin kylässä on tšuvassilaiselle runoilijalle Mišši Sespelille omistettu museo. Piirilehtenä ilmestyy tšuvassinkielinen Kanaš jen. ==Aiheesta muualla== * Kanašin piiri Tšuvassian tasavallan sivustolla Luokka:Tšuvassian piirit
Martin Walsh

Martin Walsh (s. 8. marraskuuta 1955 Manchester, Englanti, Iso-Britannia) on brittiläinen elokuvaleikkaaja. Hän on voittanut parhaan leikkauksen Oscar- palkinnon elokuvasta Chicago. ==Filmografiaa== * The Krays – väkivallan veljekset (1990) * Heidi ja rohkeuden vuori (1990) * Hakkerit (1995) * Kuuluisuuden kirous (1995) * Feeling Minnesota (1996) * Tervetuloa Woop Woopiin (1997) * Hilary ja Jackie – rakkaudesta musiikkiin (1998) * Ystävykset (1998) * Disko-kingi (1999) * Kasvattitytön tarina (1999) * Iris (2001) * Rakkaudesta Sinatraan (2001) * Bridget Jones – elämäni sinkkuna (2001) * Chicago (2002) * Myrskylinnut (2004) * V niin kuin verikosto (2005) * Mustesydän (2008) * Titaanien taistelu (2010) * Ra.One (2011) * Titaanien raivo (2012) * Jack Ryan: Shadow Recruit (2014) * Cinderella – Tuhkimon tarina (2015) * Wonder Woman (2017) ==Aiheesta muualla== * * Luokka:Brittiläiset elokuvaleikkaajat Luokka:Oscar-palkinnon saajat Luokka:Vuonna 1955 syntyneet Luokka:Elävät henkilöt
Standing in the Shadows of Motown

Standing in the Shadows of Motown on Motownin studioyhtyeestä Funk Brothersista kertova dokumenttielokuva vuodelta 2002. Sen ohjasi Paul Justman. Funk Brothersilla oli merkittävä rooli kuuluisan Motown-soundin luomisessa, vaikka siitä ei tullutkaan yhtä kuuluisaa kuin monista Motown-solisteista. Tunnettujen solistien taustayhtyeenä sille kuitenkin kertyi enemmän listaykkösiä kuin Beatlesille, Elvis Presleylle ja Rolling Stonesille yhteensä. == Lähteet == == Aiheesta muualla == * Standing in the Shadows of Motown -elokuvan virallinen sivu * Luokka:Vuoden 2002 dokumenttielokuvat Luokka:Yhdysvaltalaiset dokumenttielokuvat
Elbert Root

Elbert Alonzo Root (20. heinäkuuta 1915 - heinäkuu 1983) oli yhdysvaltalainen uimahyppääjä ja olympiamitalisti. Root voitti olympiahopeaa Berliinin olympialaisissa 1936 10 metrin kerroshypyissä Yhdysvaltain ottaessa lajin kaksoisvoiton. ==Lähteet== *Profiili databaseolympics.com:issa Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit
Hof (Norja)

Hof on entinen Norjan kunta Vestfoldin läänissä. Se rajoittui pohjoisessa Drammeniin, Nedre Eikeriin ja Øvre Eikeriin, idässä Sandeen ja Holmestrandiin, etelässä Rehen ja Lardaliin ja lännessä Kongsbergiin. Kunnan taajamia olivat Hofin keskustaajaman lisäksi Sundbyfoss ja Eidsfoss. Tammikuussa 2013 tehdyn väestönlaskennan mukaan Hofin kunnassa oli 3 060 asukasta. Hof liitettiin Holmestrandin kuntaan vuonna 2018. == Lähteet == ==Aiheesta muualla== Luokka:Holmestrand Luokka:Norjan entiset kunnat
Den svenska högtidsboken

Den svenska högtidsboken on vuonna 2000 ilmestynyt ruotsalainen kirja uskonnottomista elämänkaarijuhlista ja vuotuisjuhlista. Teoksen on julkaissut Humanisterna-järjestö yhdessä kustannusyhtiön En bok för alla kanssa. Kirja sisältää tietoa juhlatavoista sekä lauluja ja runoja. Kirjan päätoimittaja on Göran Palm yhdessä Marie Lundquistin ja Carl-Johan Mats Klebergin kanssa. Toimitusryhmään kuuluvat Hans Alfredson, Mikael Göransson, Bengt af Klintberg, Vladimir Oravsky, Petter Lindgren, Gunilla Lundgren, Suzanne Osten, Arne Ruth, Bo Strömstedt, Mehmed Uzun ja Gösta Åberg. == Lähteet == * Luokka:Vuoden 2000 kirjat Luokka:Kirjat humanismista Luokka:Kirjat uskonnottomasta tapakulttuurista
Vesiralli

Vesiralli on Suomen Uimaliiton käyttämä nimitys noin 7-10 -vuotiaille lapsille tarkoitettu uinnin monipuolisuuskurssi. Vesiralleja on neljää eri tasoa ja niitä järjestetään lähes kaikissa suomalaisissa uimaseuroissa. Kursseilla on tarkoitus käydä hauskasti ja haastavasti läpi eri uintiurheilumuotojen perusteita. Pääsy kullekin tasolle edellyttää aina myös edellisen tason suorittamista. Uimaliiton määrittämä pääsyvaatimus ensimmäiselle tasolle on 25 metrin uimataito jollakin uintityylillä. ==Vesirallin suoritusmerkit== Taso Merkki 1 Sammakko 2 Kala 3 Norppa 4 Delfiini ==Lähteet== *https://www.uimaliitto.fi/seuroille/harrastus mahdollisuudet/vesiralli/ Luokka:Uimaopetus
Aikuistumiskoulutus

Aikuistumiskoulutus on uskonnollisen tai uskonnottoman yhteisön tai muun tahon järjestämää koulutusta, jonka tarkoituksena on valmistaa nuoria aikuisuuteen. Koulutus voidaan toteuttaa esimerkiksi oppituntien, leirin tai vierailujen avulla. Aikuistumiskoulutus päättyy usein aikuistumisriittiin, kuten konfirmaatioon. == Katso myös == * Aikuistumisriitti * Rippikoulu * Uskonnoton aikuistumiskoulutus
LINEAR

Lincoln Near-Earth Asteroid Research eli LINEAR on Massachusetts Institute of Technologyn Lincoln-laboratorion ohjelma, jota rahoittavat NASA ja Yhdysvaltain ilmavoimat. Sen tarkoituksena on kartoittaa Maan lähelle tulevia asteroideja.Lincoln Laboratory Löytöjä on tehty lukuisia, niiden joukossa 2004 FH. == Lähteet == Luokka:Tähtitiede
Kvanttilaskenta

Kvanttilaskenta on laskentatapa, jossa hyödynnetään kvanttitilojen yleisiä ominaisuuksia, kuten superpositiota, interferenssiä ja lomittumista laskelmien suorittamiseen. Kvanttilaskentaa suorittavia laitteita kutsutaan kvanttitietokoneiksi. Vaikka nykyiset kvanttitietokoneet ovat suorituskyvyltään liian tehottomia päihittääkseen perinteiset (klassiset) tietokoneet käytännön sovelluksissa, niiden uskotaan pystyvän ratkaisemaan tiettyjä laskennallisia ongelmia, kuten kokonaislukujen tekijöihin jakamisen (jossa RSA-salaus on taustalla), huomattavasti nopeammin kuin perinteiset tietokoneet. Kvanttilaskenta on kvantti-informaatioteorian osa-alue. == Katso myös == * Kvantti-algoritmi * Kvantti-informaatiotiede * Kvanttimekaniikka * Kvanttitietokone * Kvanttisuperpositio * Pilvipohjainen kvanttilaskenta * Supertietokone == Lähteet == == Kirjallisuutta == ===Kvanttilaskennan oppikirjoja (englanniksi)=== * * * * * * * * * * ==Aiheesta muualla== * * Luokka:Kvantti-informaatiotiede
Cooperin pari

Cooperin pari kuvaa suprajohteisiin syntyvää kahden elektronin muodostamaa korreloitunutta paria. Parikorrelaatio aiheutuu suprajohteissa elektronien välille syntyvästä attraktiivisesta eli puoleensa vetävästä vuorovaikutuksesta. Cooperin pari on saanut nimensä suprajohtavuuden mikroskooppisen BCS-teorian yhdeltä isältä, Leon Cooperilta. Cooper osoitti vuonna 1956 ohjaajansa John Bardeenin ehdotuksesta, että pienikin attraktiivinen vuorovaikutus saa aikaan pariutuneita elektronitiloja, joiden energia on pienempi kuin tilojen, joilla parikorrelaatioita ei ole. Tämä Cooperin epästabiilisuus saa aikaan suprajohtavuuden. Yhdessä Robert Schriefferin kanssa Bardeen ja Cooper kehittivät ideasta suprajohtavuuden mikroskooppisen teorian ja jakoivat Nobelin fysiikan palkinnon vuonna 1972. == Vaikutus == Cooperin parien ansiosta suprajohteiden alkeisvaraus on kahden elektronin varauksen suuruinen. Tämä näkyy muun muassa suprajohtavassa kvantti-interferenssilaitteessa SQUIDissa, jossa magneettivuo kvantittuu arvoon \Phi_0=\frac{h}{2e}. Samoin suprajohtavien yksielektronitransistorien varautumisenergia on muotoa E_C = \frac{(2e)^2}{2C}. == Katso myös == * Andrejevin heijastus ==Lähteet== Luokka:Suprajohtavuus
Willy van de Kerkhof

Wilhelmus ”Willy” van de Kerkhof (16. syyskuuta 1951 Helmond, Alankomaat) on alankomaalainen jalkapalloilija. Kerkhof pelasi lähes koko uransa PSV Eindhovenissa, joskin uransa alkupuolella hän edusti FC Twenteä. Hän viimeisteli pelaamissaan 511 ottelussa 71 maalia. Maajoukkueessa Willy van de Kerkhof viimeisteli viisi maalia 63 ottelussa. Hän pelasi MM-kilpailuissa 1974 ja 1978, joissa molemmissa joukkue saavutti hopeaa. Hän on, kuten myös kaksosveljensä René van de Kerkhof, Pelén vuonna 2004 laatimalla FIFA 100 -listalla. == Lähteet == Luokka:Alankomaalaiset jalkapalloilijat Luokka:FIFA 100 Luokka:Vuonna 1951 syntyneet Luokka:Elävät henkilöt